Vals godsdienste - www.bybelkennis.co.za
by Coen Slabber · Published 25/10/2015 · Updated 16/09/2015
“A private faith that does not act in the face of oppression is no faith at all.” ― William Wilberforce
Wat maak dat sekere groepe nie as Christene nie, maar as vals godsdienste beskou moet word? Wanneer word hulle as dwaalleer en nie net nog ‘n denominasie geklassifiseer nie? Die Nuwe Testament noem drie fundamentele leerstellige kriteria waardeur vals onderrig en vals godsdienste geïdentifiseer kan word.
Die verkeerde siening van verlossing
Vals godsdienste voeg goeie werke by die evangelie van genade. En as dit uit genade is, dan is dit nie uit verdienste nie, anders sou die genade nie meer genade wees nie (Romeine 11:6). Eerder as om op Christus alleen vir hulle verlossing te glo, probeer hulle God se guns wen deur menslike pogings.
‘n Verkeerde siening van die Skrif
Vals leraars verwring en is ongehoorsaam aan die Skrif. Petrus sê van die dwaalleraars: Hulle sal verderflike dwaalleer insmokkel en die Here wat hulle vrygekoop het, verloën (2 Petrus 2:1) Hulle voeg by of neem weg van God se geopenbaarde waarheid. Hulle kyk na een of ander vals gesag vir dit wat hulle glo.
‘n Verkeerde siening van die Verlosser
Vals godsdiens verwring die waarheid oor Jesus Christus. Hulle ontken aspekte van sy persoon (sy Goddelikheid, sy menslikheid, ens) en sy werk (sy opstanding, sy hemelvaart, ens). As jy nie die ware Christus aanbid nie, is jy nie ‘n Christen nie.